Царква ў імя святога вялебнага Елісея Лаўрышаўскага (Мінойты)

Царква ў імя святога вялебнага Елісея Лаўрышаўскага — драўляны праваслаўны храм у в. Мінойты Лідскага раёна Гродзенскай вобласці. Знаходзіцца на могілках. Гісторыя Будаўніцтва храма было распачата ў кастрычніку 1995 года. 2 лістапада 1997 года храм быў асвячоны епіскапам Гурыем. Архітэктура Пабудавана з дрэва. Вырашана прамавугольнымі ў плане аб’ёмамі малітоўнай залы і апсіды, накрытых пластычным дахам з заломам, завершаным па ўскрайках цыбулепадобнымі галоўкамі. Уваход вылучаны 2-слуповым ганкам пад 2-схільным пакрыццём. Абшытыя сайдзінгам фасады расчлянёны арачнымі аконнымі праёмамі. Зноскі Літаратура Праваслаўныя храмы Беларусі: энцыклапедычны даведнік / А. М. Кулагін; [рэдакцыйны савет: Г. П. Пашкоў, Л. В. Календа]. — Мінск: Беларуская Энцыклапедыя, 2007. — 653 с. 2000 экз. ISBN 978-985-11-0389-4. Спасылкі Царква ў імя святога вялебнага Елісея Лаўрышаўскага (Мінойты) на сайце Глобус Беларусі (руск.) Царква ў імя святога вялебнага Елісея Лаўрышаўскага (Мінойты) на сайце «Архіварта»